  Туспуктэм: Полина Уразова Наталия Сильвестрова Лымыё куазь сэрен 18-тӥ толшорысен но нимысьтыз распоряжение кутытозь Ижкарлэн шор люкетаз дунын парковкаосын сылэм понна тыронъёсты уз басьялэ. Со сярысь карлэн тӧроез Дмитрий Чистяков «ВКонтакте» мерлыко вотэсысь бамаз ивортӥз. 19-20 толшоре анай-атайёс пиналъёссэс школаосы но нылпи садъёсы келятэк быгато. Соку дышетӥсьёс нылпиослы заданиос сётозы. Нош школае лыктӥсьслы урокъёс нуозы. Нылпи садъёс дышем радлыкъя ужалозы. Ужасьёсты луонлыкъя дорысьтызы ужаны ӵекто, озьы сюресъёсты лымыез утялтӥсь техникалы бушатыны луоз. Карын улӥсьёсты машинаен кыдёке потанлэсь возиськыны куро. Тодэ вайытом, 17-тӥ толшоре федерал но улосвылн сюресъёс вылын бадӟым машинаослы сюресъёс вылын сюбегатонъёс кутылӥзы. Тегъёс: тыронъёс куазь лымы Ижкар Удмуртия  